  Майя Бывальцева 15-тӥ инвожое Можга карын Сабантуй йӧскалык элькун шулдыръяськон ортчоз. Куноосты пумита 9 часын кутскоз, ивортэ Удмуртиысь Калыкъёслэн эшъяськон юртсылэн пресс-службаез. Туэ шулдыръяськонын: «Көрәш» йӧскалык нюръяськон, вал вылын ӵошатсконъёс, чайлэн праздникез, сяме пырем шудонъёс но вожвылъяськонъёс. Со сяна, люкаськемъёс йӧскалык азбаръёсын куноятӥськыны, Удмуртиысь но Татарстанысь творчествоя коллективъёслэсь концертсэс учкыны быгатозы. Шулдыръяськон «Көрәш» нюръяськонын вормисез данъянэн йылпумъяськоз. Шулдыръяськонлэн радлыкез: Иван Быстрых нимо урамысь автозапрвка 09:00-10:00 – куноосты пумитан - «Сабантуйга рэхим итегез!» («Гажаса ӧтиськом Сабантуе!») «Можгаплем» предприяти но Вишур микрорайон вискысь бусы 09:30-11:30 – вал вылын ворттылонъя ӵошатсконъёс Лулчеберетъя но спортъя «Можга» центрлэн стадионэз 13:00-14:00 – Сабантуй шулдыръяськонэз сӥё-дано усьтон. Удмуртиысь но Татарстанысь делегациослэн парадзы; 12:30-15:00 – «Көрәш» йӧскалык нюръяськонъя ӵошатсконъёс; 14:00-15:00 – Татарстанысь Менделеевск ёросысь творчествоя коллективъёс пыриськемен концерт; 15:30-16:00 – Сабантуйлэсь валтӥсь батыръёссэ пусъён; 16:00 – шулдыръяськонэз ворсан. Эшъяськон куш 11:30-15:30 - «Батырлар — алга!» («Вормисьёс – азьлань!») площадка: юбо вылэ тубон, мешокъёсын жугиськон, карнанэн бызьылон, гира ӝутъян, армспорт но мукетыз; 13:30-15:00 - «Авыр Ярыш» («Секыт нюръяськон») усьтэм экстремальной бызьылон. Гужем эстрада 12:00-15:30 - «Йолдызлар яңгыры» («Кизили зор») – Можгаысь но Удмуртиысь творчествоя коллективъёслэн концертсы Лулчеберетъя но спортъя «Можга» центрлэн интывылаз 10:00-16:00 – вузкарон ярмарка, «Ярминкэ»; 11:30-15:00 – йӧскалык азбаръёс; 12:00-15:00 – чайлэн праздникез, «Татар чае». Сабантуй – бигеръёслэн но башкиръёслэн тулыс бусы ужъёсты йылпумъянлы сӥзем калык шулдыръяськонзы. Татарстанын но Башкортостанын Сабантуй кун праздник луэ Тодэ вайытом, 8-тӥ инвожое Сарапул ёросысь Соколовка гурт котырын Удмуртиын улӥсь поръёслэн «Семык» элькун шулдыръяськонзы ортчоз. Со нуналэ ик Юкаменск ёросысь Ёжгурт черкогурт вӧзысь возь вылын бесерманъёслэн «Кӧрбан» элькун йӧскалык праздниксы радъяськоз. Удмуртъёс Гербер элькун шулдыръяськоназы Эгра ёросысь Нюнягуртэ (Малые Мазьги) 29-тӥ инвожое люкаськозы. Нош 12-тӥ инвожое Ижкарын юмшаны ӵекто.  Тегъёс: Мерлык Лулчеберет Можга Удмуртия праздникъёс бигеръёс йӧслыкъёс Сабантуй  